ശരീഅത്ത് പ്രകൃതിക്ക് അനുയോജ്യമായ നിയമ വ്യവസ്ഥ സമസ്ത ആലുവ: പ്രകൃതിക്കും സകല ജീവജാലങ്ങള്ക്കും അനുയോജ്യമായ നിയമ നിര്ദ്ദേശങ്ങളാണ് ശരീഅത്ത് നിയമങ്ങളെന്നും കാലാന്തരങ്ങള് പിന്നിടുമ്ബോഴും ശരീഅത്ത് നിയമങ്ങളുടെ പ്രസക്തി വര്ധിക്കുകയാണെന്നും സമസ്ത കേരള ജംയ്യത്തുല് ഉലമ ജില്ല പണ്ഡിത സംഗമം അഭിപ്രായപ്പെട്ടു. മണലിമുക്ക് ദാറുല് ബിലാല് ഓഡിറ്റോറിയത്തില് നടന്ന പരിപാടി ജംയ്യത്തുല് ഉലമ ജില്ല പ്രസിഡന്റ് കല്ത്തറ അബ്ദുല് ഖാദര് മദനി ഉദ്ഘാടനം ചെയ്തു. സമസ്ത ജില്ല വൈസ് പ്രസിഡന്റ് കെ.കെ. അബ്ദുറഹ്മാന് മുസ്ലിയാര് അധ്യക്ഷത വഹിച്ചു. സമസ്ത കേന്ദ്ര മുശാവറ അംഗം ഡോ. തൃക്കരിപ്പൂര് മുഹമ്മദാലി സഖാഫി വിഷയാവതരണം നടത്തി. ഒ.കെ. അബ്ദുല് ഹഖീം മുസ്ലിയാര്, റഊഫ് മുസ്ലിയാര്, ഹാഷിം തങ്ങള് എന്നിവര് സംസാരിച്ചു. അബ്ദുല് ഹമീദ് സഖാഫി സ്വാഗതവും അബ്ബാസ് സഖാഫി നന്ദിയും പറഞ്ഞു.